C 184/42
BG
Официален вестник на Европейския съюз
25.5.2023 г.
— Първото ограничение понякога се посочва като изключение от „изискването за адаптиране“ („must matcht“) (член 8, параграф 2).
Външният вид на даден продукт, който е необходим за свързването с друг продукт, не може да бъде защитен. — Второто ограничение се отнася за закрилата на частите, които не са видими.
4.1.6.
Част, която не е видима при обичайна употреба на продукта, не може да бъде защитена с регистрирането на промишлен дизайн (член 4, параграф 2).
Сред тях са: — механиката на часовник; — изгледът отвътре на повечето двигатели на електродомакински уреди; — двигателят на автомобил (считан за невидим при обичайна употреба на превозното средство, въпреки че двигателят лесно може да се види като се повдигне капакът).
4.1.7.
Следователно резервните части, които могат да бъдат закриляни са тези, които не съдържат никакъв механизъм за свързване и които са видими.
Поради това съгласно регламента е възможно да бъдат защитени голям брой части.
Например за автомобил това са: — фаровете; — броните; — капакът и вратите (но не и пантите); — воланът.
4.1.8.
Следователно продуктът, който не е защитен с регистрирането на промишлен дизайн, може да бъде възпроизведен от всеки конкурентен производител на резервни части и с него да бъде снабдяван пазарът за поправки.
4.1.9.
Все пак прилагането на тези разпоредби повдигна някои въпроси.
Ето защо Комитетът приветства факта, че в предложението за регламент се взема под внимание решението, предложено от Съда на ЕС в решението по делото „Acacia“ от 20 декември 2017 г., в което се уточнява как трябва да се тълкува понятието „клауза за поправка“.
4.1.10.
Комитетът посочва, че Парижкият апелативен съд даде конкретно приложение на това решение в своето решение от 11 септември 2018 г. по дело No 2017/01589 в случая с джанти, продавани чрез сайт за онлайн продажби.
Продавачът не е могъл да използва като валидна „клаузата за поправка“, тъй като тези джанти са били предложени „за цели за естетическо персонализиране на превозните средства“ и за „тунинговане“.
Поради това спорните джанти са счетени за фалшифицирани, а продавачът е санкциониран за нарушение на промишлен дизайн.
4.1.11.
Някои държави членки либерализираха пазара на резервни части.
С френския закон No 2021-1104 от 22 август 2021 г. „Климат и устойчивост“ се отваря пазарът за продажба на някои резервни части за автомобили считано от 1 януари 2023 г. 4.1.12.
С тази мярка се цели понижаване на цените на пазара.
Между 2019 г. и 2020 г. те са се повишили средно с 8 %, по-специално поради техническото усложняване на различните части, като например двигателите на електрическите огледала за обратно виждане, датчиците, инсталирани в предните стъкла и др.
Най-либералните по отношение на този сектор държави не разполагат с много развита промишленост за разлика от Германия, държава със силно развито автомобилостроене, но където пазарът е вече по-отворен.
Във Франция, считано от 1 януари 2023 г. монтажниците на оборудване, независимо дали са направили първоначалния монтаж, т.е. тези, които са участвали в сглобяването на новото превозно средство, или са независими, ще могат да продават частите за остъкляване.
Следователно монтажниците на оборудване, които са участвали в първоначалния монтаж на другите видими резервни части (оптични части, огледала за обратно виждане и др.), ще могат да продават частите като производителите. 4.2.
Стойност на закрилата на промишления дизайн 4.2.1.
EUIPO разполага с онлайн система за подаване на заявки за промишлени дизайни, която посочва текуща цена, започваща от 350 EUR.
ЕИСК припомня, че регистриран промишлен дизайн на Общността е валиден за първоначален срок от 5 години, считано от датата на подаване, и че може да бъде подновяван на всеки 5 години за максимален срок от 25 години.